CELEX: 52018PC0230
Language: el
Date: 2018-04-23
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση της Γαλλίας – EGF/2017/009 FR/Air France

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.4.2018
            COM(2018) 230 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα απόαίτηση της Γαλλίας – EGF/2017/009 FR/Air France
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).
            
            
               2.Στις 23 Οκτωβρίου 2017 η Γαλλία υπέβαλε την αίτηση EGF/2017/009 FR/Air France για χρηματοδοτική συνεισφορά από το ΕΤΠ, κατόπιν απολύσεων
                  2
                στην Air France στη Γαλλία.
            
            
               3.Η Επιτροπή, αφού εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι όροι για τη χορήγηση χρηματοδοτικής συνεισφοράς από το ΕΤΠ.
            
            
               ΠΕΡΙΛΗΨΗ ΤΗΣ ΑΙΤΗΣΗΣ
            
            
                     
                        Αίτηση ΕΤΠ
                     
                  
                  
                     
                        EGF/2017/009 FR/Air France 
                     
                  
               
                     
                        Κράτος μέλος
                     
                  
                  
                     
                        Γαλλία
                     
                  
               
                     
                        Οικεία/-ες περιφέρεια/-ες (επίπεδο NUTS
                           3
                         2)
                     
                  
                  
                     
                        Île-de-France (FR10)
                     
                     
                        Provence-Alpes-Côte d'Azur (FR82)
                           4
                        
                     
                  
               
                     
                        Ημερομηνία υποβολής της αίτησης
                     
                  
                  
                     
                        23 Οκτωβρίου 2017
                     
                  
               
                     
                        Ημερομηνία απόδειξης παραλαβής της αίτησης
                     
                  
                  
                     
                        6 Νοεμβρίου 2017
                     
                  
               
                     
                        Ημερομηνία κατά την οποία η Επιτροπή παρέλαβε τη μετάφραση της αίτησης
                     
                  
                  
                     
                        7 Δεκεμβρίου 2017
                     
                  
               
                     
                        Ημερομηνία αίτησης πρόσθετων πληροφοριών
                     
                  
                  
                     
                        21 Δεκεμβρίου 2017
                     
                  
               
                     
                        Προθεσμία για την υποβολή των πρόσθετων πληροφοριών
                     
                  
                  
                     
                        1 Φεβρουαρίου 2018
                     
                  
               
                     
                        Προθεσμία για την ολοκλήρωση της αξιολόγησης
                     
                  
                  
                     
                        26 Απριλίου 2018
                     
                  
               
                     
                        Κριτήριο παρέμβασης
                     
                  
                  
                     
                        Άρθρο 4 παράγραφος 1 στοιχείο α) του κανονισμού ΕΤΠ
                     
                  
               
                     
                        Κύρια επιχείρηση
                     
                  
                  
                     
                        Air France
                     
                  
               
                     
                        Αριθμός των οικείων επιχειρήσεων
                     
                  
                  
                     
                        1
                     
                  
               
                     
                        Τομέας/-είς οικονομικής δραστηριότητας
                     
                     
                        (κλάδος NACE αναθ. 2)
                           5
                        
                     
                  
                  
                     
                        Κλάδος 51 (Αεροπορικές μεταφορές)
                     
                  
               
                     
                        Περίοδος αναφοράς (τέσσερις μήνες):
                     
                  
                  
                     
                        1 Απριλίου 2017 – 31 Ιουλίου 2017
                     
                  
               
                     
                        Αριθμός απολύσεων κατά την περίοδο αναφοράς (α)
                     
                  
                  
                     
                        1 086
                     
                  
               
                     
                        Αριθμός απολύσεων πριν από ή μετά την περίοδο αναφοράς (β)
                     
                  
                  
                     
                        772
                     
                  
               
                     
                        Συνολικός αριθμός απολύσεων (α + β)
                     
                  
                  
                     
                        1 858
                     
                  
               
                     
                        Συνολικός αριθμός επιλέξιμων δικαιούχων
                     
                  
                  
                     
                        1 858
                     
                  
               
                     
                        Συνολικός αριθμός στοχευόμενων δικαιούχων
                     
                  
                  
                     
                        1 858
                     
                  
               
                     
                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)
                     
                  
                  
                     
                        0
                     
                  
               
                     
                        Προϋπολογισμός για εξατομικευμένες υπηρεσίες (σε EUR)
                     
                  
                  
                     
                        16 410 805
                     
                  
                  
                     
                  
               
                     
                        Προϋπολογισμός για τη χρήση του ΕΤΠ
                           6
                        (σε EUR)
                     
                  
                  
                     
                        80 000
                     
                  
                  
                     
                  
               
                     
                        Συνολικός προϋπολογισμός (σε EUR)
                     
                  
                  
                     
                        16 490 805
                     
                  
                  
                     
                  
               
                     
                        Συνεισφορά του ΕΤΠ (60 %) (σε EUR)
                     
                  
                  
                     
                        9 894 483
                     
                  
                  
                     
                  
               
               ΑΞΙΟΛΟΓΗΣΗ ΤΗΣ ΑΙΤΗΣΗΣ
            
            
               Διαδικασία
            
            
               4.Η Γαλλία υπέβαλε την αίτηση EGF/2017/009 FR/ Air France εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 23 Οκτωβρίου 2017. Η Επιτροπή επιβεβαίωσε την παραλαβή της αίτησης στις 6 Νοεμβρίου 2017. Η Επιτροπή ζήτησε συμπληρωματικές πληροφορίες από τη Γαλλία στις 21 Δεκεμβρίου 2017, μέσα σε δύο εβδομάδες από την ημερομηνία κατά την οποία παρέλαβε τη μετάφραση της αίτησης. Οι εν λόγω πρόσθετες πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 26 Απριλίου 2018. 
            
            
               Επιλεξιμότητα της αίτησης
            
            
               Οικείες επιχειρήσεις και δικαιούχοι
            
            
               5.Η αίτηση αφορά 1 858 εργαζομένους που απολύθηκαν από την Air France. Η επιχείρηση αυτή λειτουργεί στον οικονομικό τομέα που ταξινομείται στον κλάδο 51 της NACE αναθ. 2 (Αεροπορικές μεταφορές). Οι απολύσεις από την Air France εντοπίζονται κυρίως [/a]>στις επιπέδου NUTS 2 περιφέρειες  Île-de-France (FR10) και Provence-Alpes-Côte d'Azur (FR82).
            
            
               Κριτήρια παρέμβασης
            
            
               6.Η Γαλλία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων από τους προμηθευτές και τους κατάντη παραγωγούς και/ή αυτοαπασχολούμενων των οποίων η επαγγελματική δραστηριότητα έχει παύσει. 
            
            
               7.Η περίοδος αναφοράς των τεσσάρων μηνών για την αίτηση εκτείνεται από τις 1 Απριλίου 2017 έως τις 31 Ιουλίου 2017. Κατά την περίοδο αναφοράς απολύθηκαν 1 086 εργαζόμενοι από την Air France.
            
            
               Υπολογισμός των απολύσεων και της παύσης δραστηριότητας
            
            
               8.Οι 1 086 απολύσεις κατά την περίοδο αναφοράς υπολογίστηκαν από την ημερομηνία κατά την οποία ο εργοδότης ειδοποίησε προσωπικά τον εργαζόμενο
                  7
                για την απόλυσή του ή για την καταγγελία της σύμβασης εργασίας του.
            
            
               Επιλέξιμοι δικαιούχοι
            
         
         
            
               9.Εκτός από τους εργαζομένους που προαναφέρθηκαν, στους επιλέξιμους δικαιούχους περιλαμβάνονται 772 εργαζόμενοι που απολύθηκαν πριν από ή μετά την περίοδο αναφοράς των τεσσάρων μηνών. Οι εν λόγω εργαζόμενοι απολύθηκαν μετά τη γενική ανακοίνωση των προβλεπόμενων απολύσεων, που έγινε στη συνεδρίαση της κεντρικής επιτροπής επιχείρησης, στις 23 Απριλίου 2015. Μπορεί να αποδειχθεί σαφής αιτιώδης συνάφεια με το γεγονός που προκάλεσε τις απολύσεις κατά την περίοδο αναφοράς.
            
            
               10.Κατά συνέπεια, οι επιλέξιμοι δικαιούχοι είναι συνολικά 1 858.
            
            
               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης
            
            
               11.Προκειμένου να αποδείξει τη σύνδεση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης, η Γαλλία υποστηρίζει ότι ο τομέας των διεθνών αερομεταφορών έχει υποστεί σοβαρή οικονομική διαταραχή, και ιδίως μείωση του μεριδίου αγοράς της ΕΕ. Κατά την περίοδο 2008-2015, η παγκόσμια κυκλοφορία, που μετράται σε επιβατοχιλιόμετρα εσόδων (ΕΧΕ), αυξήθηκε κατά 5,3% ετησίως, στο πλαίσιο μιας μακροπρόθεσμης αύξησης που παρατηρείται από το 1970. Ωστόσο, από το 2008, η κυκλοφορία μεταξύ της Ευρώπης και του υπόλοιπου κόσμου αυξάνεται με βραδύτερους ρυθμούς απʼ ό,τι η παγκόσμια κυκλοφορία. Κατά την περίοδο 2008-2015 η ετήσια αύξηση της κυκλοφορίας μεταξύ της Ευρώπης και του υπόλοιπου κόσμου ήταν 3,4%, ποσοστό χαμηλότερο κατά 36 % από τη μέση ετήσια αύξηση της παγκόσμιας κυκλοφορίας
                  8
               .
            
            
               12.Η κυκλοφορία αυξήθηκε κατά περιοχή ως εξής: μεταξύ Ευρώπης και Βόρειας Αμερικής κατά 1,4 %· μεταξύ Ευρώπης και Κεντρικής και Νότιας Αμερικής κατά 3,4 %· μεταξύ Ευρώπης και Αφρικής κατά 2,9 %· μεταξύ Ευρώπης και Ασίας κατά 2,7 %· και μεταξύ Ευρώπης και Μέσης Ανατολής κατά 11,2 %
                  9
               . Οι μεγάλες αεροπορικές εταιρείες της Μέσης Ανατολής (Emirates, Qatar Airways και Etihad Airways), έχουν αποκτήσει σημαντικό μερίδιο των μεγάλων αποστάσεων από τους αερομεταφορείς δικτύου της Ευρώπης παρέχοντας δρομολόγια με έναν ενδιάμεσο σταθμό από την Ευρώπη προς προορισμούς όπως η Ινδία, η Αυστραλία και η Νοτιοανατολική Ασία, όπου οι αερομεταφορείς της Μέσης Ανατολής έχουν μεγαλύτερο γεωγραφικό πλεονέκτημα.
            
            
               13.Οι πλέον αρνητικές συνέπειες της παγκοσμιοποίησης των αεροπορικών μεταφορών στις εταιρείες της ΕΕ θα πρέπει να αποδοθούν στην πολύ μεγάλη αύξηση της ικανότητας των εταιρειών Emirates, Qatar Airways και Etihad Airways, η οποία συνεχίζεται από το 2012. Ο συνολικός αριθμός των αεροσκαφών μεγάλων αποστάσεων αυτών των τριών αερομεταφορέων (ολόκληρος σχεδόν ο στόλος των εν λόγω εταιρειών αποτελείται από τέτοια αεροσκάφη) τριπλασιάστηκε μέσα σε 8 έτη, κατά τη διάρκεια της περιόδου 2005-2013, από λίγο περισσότερα από 100 σε πάνω από 300 αεροσκάφη το 2013, στα οποία συμπεριλαμβάνεται αυξανόμενος αριθμός πολύ μεγάλων A380
                  10
               . Μεταξύ 2013 και 2017, ο στόλος τους πολλαπλασιάστηκε εκ νέου επί 1,5 (περίπου 500 αεροσκάφη) και αναμένεται να ξεπεράσει τα 700 αεροσκάφη έως το 2021 βάσει των παραγγελιών από τον Απρίλιο του 2017. Επομένως, ο στόλος τους τους θα έχει πολλαπλασιαστεί επί 2,33 κατά την περίοδο 2013-2021.
            
            
               Διάγραμμα στόλου των εταιριών Emirates, Qatar και Etihad για επιβατικά αεροπλάνα ευρείας ατράκτου
                  11
               
               (ιστορικό + παραγγελίες από τον Απρίλιο του 2017)
               
                  
            
            
               Πηγή: Διάγραμμα της Air France από δεδομένα της Ascend
                  12
               
            
            
               14.Η Γαλλία υποστηρίζει ότι οι μαζικές παραγγελίες από τις Emirates, Qatar Airways και Etihad Airways είναι αποσυνδεδεμένες από τα θεμελιώδη στοιχεία των αεροπορικών μεταφορών. Μολονότι μέρος της στρατηγικής των εν λόγω επιχειρήσεων είναι να ενισχυθεί η ικανότητά τους να μεταφέρουν επιβάτες μεταξύ της Μέσης Ανατολής και του υπόλοιπου κόσμου, ο κύριος σκοπός των τριών αερομεταφορέων είναι να αυξήσουν σημαντικά την ισχύ του συστήματός τους ανταποκρίσεων στις ροές «μεγάλες αποστάσεις» – «μεγάλες αποστάσεις» ώστε να αποκτήσουν, μέσω των κόμβων τους στο Ντουμπάι, στη Ντόχα και στο Αμπού Ντάμπι, το κυρίαρχο μερίδιο των ροών μεταξύ της Ευρώπης, της Αφρικής και της Αμερικής αφενός και της Ασίας και της Ωκεανίας αφετέρου, καθώς και μεταξύ της Ευρώπης και της Αφρικής.
            
            
               15.Οι ευρωπαϊκές εταιρείες και οι πλατφόρμες ανταπόκρισής τους έχουν δεχθεί ιδιαίτερες πιέσεις, τόσο σχετικά με ροές που αντιπροσωπεύουν τον μεγαλύτερο όγκο κυκλοφορίας (π.χ. Ευρώπη-Ασία), όσο και σχετικά με ροές μεγάλης αύξησης (ιδίως Αφρική-Ασία).
                  
            
            
               Ανάπτυξη της προσφοράς των αεροπορικών εταιριών μεταξύ Ευρώπης και Κόλπου (2004-2015)
                  (%)
               
                  
            
            
               Πηγή: Διάγραμμα της Air France από δεδομένα της OAG
                  13
                
            
            
               16.Το Κατάρ και τα Ηνωμένα Αραβικά Εμιράτα (ΗΑΕ) διοχετεύουν δισεκατομμύρια δολάρια σε κρατικές επιδοτήσεις προς τις κρατικές αεροπορικές εταιρείες τους, στρεβλώνοντας τη διεθνή αγορά αερομεταφορών και υπονομεύοντας τον θεμιτό ανταγωνισμό. Οι εταιρείες Emirates, Qatar Airways και Etihad βρίσκονται στο επίκεντρο της αναπτυξιακής στρατηγικής των κρατών-μετόχων τους, τα οποία έχουν την τάση να προωθούν την ταχεία ανάπτυξη των αερομεταφορέων τους, στην υπηρεσία της εθνικής ανάπτυξης, με αποτέλεσμα να τους παρέχουν σχεδόν απεριόριστη στήριξη. Μια μελέτη που διεξήχθη από μεγάλες αμερικανικές αεροπορικές εταιρείες το 2015 (American Airlines, Delta, United)
                  14
                εκτίμησε ότι οι Emirates, Etihad, και Qatar Airways έλαβαν 42 δισεκατομμύρια δολάρια ΗΠΑ σε κρατικές ενισχύσεις μεταξύ του 2004 και του 2014. Σε επιστολή τους προς τον Υπουργό Εξωτερικών των Ηνωμένων Πολιτειών τον Φεβρουάριο του 2017
                  15
               , οι ίδιες αεροπορικές εταιρείες των ΗΠΑ εκτίμησαν πως η οικονομική ενίσχυση που έλαβαν οι εταιρείες του Κόλπου υπερβαίνει τα 50 δισεκατομμύρια δολάρια ΗΠΑ, αυξάνοντας έτσι την προηγούμενη εκτίμησή τους κατά οκτώ δισεκατομμύρια δολάρια.
            
            
               17.Οι κρατικές ενισχύσεις και παροχές που χορηγούνται στην Emirates, την Qatar Airways και την Etihad αφορούν το σύστημα κοινωνικής ασφάλισης και το φορολογικό σύστημα (περιβάλλον φοροαπαλλαγών: απαλλαγή από φόρο εταιρειών, εισφορές κοινωνικής ασφάλισης, τοπικούς φόρους κ.λπ.), τη χρηματοδότηση των αγορών αεροσκαφών (κρατικές εγγυήσεις και εξαγωγικές πιστώσεις), τη χρηματοδότηση υποδομών αερολιμένων μέσω μαζικών επενδύσεων (6 800 εκατ. EUR στο Ντουμπάι, 4 900 εκατ. EUR στη Ντόχα) καθώς και ορισμένα από τα χαμηλότερα τέλη αεροδρομίου στον κόσμο [π.χ. συγκρίνοντας τα τέλη και τις επιβαρύνσεις αεροδρομίου το 2016 μεταξύ Παρισιού (CDG) και Ντουμπάι (DXB) για την προσγείωση ενός B777-300, η αναλογία είναι 2,2/1 (16 766 EUR στο Παρίσι / 7 599 EUR στο Ντουμπάι)]
                  16
               .
            
            
               18.Σε ένα νομικό πλαίσιο που χαρακτηρίζεται από έντονη τάση προς την απελευθέρωση των αεροπορικών μεταφορών, 24 από τα 28 κράτη μέλη έχουν υπογράψει συμφωνίες με το Κατάρ και τα ΗΑΕ, οι οποίες προσφέρουν στους αερομεταφορείς τους ευρεία πρόσβαση στην ευρωπαϊκή αγορά. Ωστόσο, ενώ η ΕΕ λειτουργεί βάσει της αρχής για την απαγόρευση των κρατικών ενισχύσεων οι οποίες νοθεύουν ή απειλούν να νοθεύσουν τον ανταγωνισμό και επηρεάζουν το εμπόριο μεταξύ των κρατών μελών, δεν υπάρχει παρόμοια ρύθμιση στο Κατάρ και τα ΗΑΕ, όπως φαίνεται από τη σχεδόν απεριόριστη κρατική στήριξη μέχρι σήμερα.
            
            
               19.Μέχρι σήμερα, ο τομέας των αεροπορικών μεταφορών έχει υποβάλει τρεις αιτήσεις στο ΕΤΠ, όλες με βάση την παγκοσμιοποίηση του εμπορίου
                  17
               .
            
            
               Γεγονότα που οδήγησαν στις απολύσεις και την παύση δραστηριότητας
            
            
               20.Τα γεγονότα που οδήγησαν στις απολύσεις είναι η μαζική αύξηση των δυνατοτήτων
                  18
                των επιδοτούμενων αεροπορικών εταιριών που έχουν τη βάση τους σε χώρες με πολύ ευνοϊκότερες συνθήκες για επενδύσεις και παραγωγή, κάτι που είχε ως αποτέλεσμα την απότομη μείωση του μεριδίου της αγοράς για τις εταιρείες της ΕΕ. Μεταξύ του 2008 και του 2016 η εξέλιξη των μεριδίων αγοράς αφετηρίας-προορισμού μεταξύ της Ευρώπης, αφενός, και της υποσαχάριας Αφρικής, της Μέσης Ανατολής και της Ασίας, αφετέρου, δείχνει υποχώρηση σχεδόν 10 μονάδων των εταιριών της ΕΕ προς όφελος των αεροπορικών εταιρειών Emirates, Qatar Airways, Etihad και Turkish Airlines (αν και η τελευταία παρέμεινε στάσιμη από το 2015 εξαιτίας του γεωπολιτικού πλαισίου), όπως φαίνεται και στο γράφημα που ακολουθεί. 
            
            
               Εξέλιξη των μεριδίων αγοράς στην υποσαχάρια Αφρική, τη Μέση Ανατολή και την Ασία
                  (2008-2016)
               
                  
            
            
                     
                  
                  
                     
                        AFKL
                           19
                        
                     
                  
                  
                     
                  
                  
                     
                        Άλλοι αερομεταφορείς
                     
                  
                  
                     
                  
                  
                     
                        Σύνολο ΕΕ
                     
                  
                  
                     
                  
                  
                     
                        GCC
                           20
                        
                     
                  
                  
                     
                  
                  
                     
                        TK
                           21
                        
                     
                  
               
         
            
               Πηγή: Διάγραμμα της Air France από δεδομένα της MIDT
                  22
               
            
            
               21.Όπως ήδη τονίστηκε, οι ευρωπαϊκές εταιρείες και οι πλατφόρμες ανταποκρίσεών τους έχουν δεχθεί ιδιαίτερες πιέσεις, τόσο σχετικά με τις ροές που αντιπροσωπεύουν τον μεγαλύτερο όγκο κυκλοφορίας, όπως Ευρώπη-Ασία, όσο και σχετικά με τις ροές υψηλής αύξησης, όπως Αφρική-Ασία. Η Air France, η οποία κατά παράδοση είχε καθιερωμένη θέση στις περισσότερες από αυτές τις ροές λόγω του κομβικού αεροδρομίου του Παρισιού-CDG, έχει εκτεθεί σημαντικά στις εν λόγω εκτροπές κυκλοφορίας, γεγονός που οδήγησε στις απολύσεις.
            
            
               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό και εθνικό επίπεδο
            
            
               22.Ο μεγαλύτερος αριθμός απολύσεων σημειώθηκε στις περιφέρειες Île-de-France (76,2 %) και Provence-Alpes-Côte dʼ Azur — PACA — (11,7 %). Ο αναμενόμενος αντίκτυπος και στις δύο περιφέρειες συνδέεται με τις δυσκολίες επανένταξης για τους εργαζομένους ηλικίας 50 ετών και άνω. Η εν λόγω ηλικιακή ομάδα αντιστοιχεί στο 79 % του συνολικού αριθμού των απολύσεων. Στην PACA οι δυσκολίες συνδέονται επίσης και με τον υψηλότερο από τον εθνικό μέσο όρο αριθμό των ατόμων που αναζητούν εργασία. 
            
            
               23.Τα επίπεδα ανεργίας στην Île-de-France τείνουν να είναι χαμηλότερα από τα επίπεδα στη μητροπολιτική Γαλλία, καθώς περιλαμβάνει την περιφέρεια του Παρισιού. Το τρίτο τρίμηνο του 2017, το ποσοστό ανεργίας ήταν 8,4 %
                  23
               , μία εκατοστιαία μονάδα μικρότερο από το μέσο ποσοστό ανεργίας στη Γαλλία (9,4 %). Ωστόσο, η περιοχή αντιμετωπίζει προβλήματα που σχετίζονται με τη μακροχρόνια ανεργία και άτομα ηλικίας 50 ετών και άνω που αναζητούν εργασία. Από τις τελευταίες στατιστικές
                  24
                προκύπτει ότι στην περιφέρεια Île-de-France ο αριθμός των μακροχρόνια ανέργων (από 12 έως 24 μήνες) αυξήθηκε κατά 19 480 άτομα (11 %)
                  25
                το 2017 συγκριτικά με το προηγούμενο έτος. Τα άτομα που αναζητούν εργασία και που είναι άνεργα για τουλάχιστον ένα έτος αντιστοιχούν στο 43,7 % του συνολικού αριθμού των ατόμων που αναζητούν εργασία στην περιφέρεια
                  26
               . Επιπλέον, ο αριθμός των ατόμων ηλικίας άνω των 50 ετών που αναζητούν εργασία, αυξήθηκε κατά 4,7 % (5,6 % για τις γυναίκες) το τελευταίο τρίμηνο του 2017 σε σχέση με το τέταρτο τρίμηνο του 2016
                  27
               .
            
            
               24.Από την άλλη πλευρά, στην PACA το ποσοστό ανεργίας ήταν 11,1 %
                  28
               , δηλαδή σχεδόν δύο εκατοστιαίες μονάδες υψηλότερο απ’ ό,τι στη Γαλλία. Σʼ αυτή την περιφέρεια, ο αριθμός των ατόμων ηλικίας 50 ετών και άνω που αναζητούν εργασία αυξήθηκε κατά 6 % το τρίτο τρίμηνο του 2017 σε σύγκριση με το αντίστοιχο τρίμηνο του 2016
                  29
               · κατά την ίδια περίοδο, τα άτομα που αναζητούν εργασία και είναι άνεργα για τουλάχιστον 12 μήνες αυξήθηκαν κατά 7 % δηλαδή κατά 14 010 άτομα
                  30
               .
            
            
               Στοχευόμενοι δικαιούχοι και προτεινόμενες δράσεις
            
            
               Στοχευόμενοι δικαιούχοι
            
            
               25.Και οι 1 858 απολυθέντες εργαζόμενοι αναμένεται να συμμετάσχουν στα μέτρα. Η κατανομή των εργαζομένων κατά φύλο, ιθαγένεια και ηλικιακή ομάδα έχει ως εξής:
            
            
                     
                        Κατηγορία
                     
                  
                  
                     
                        Αριθμός 
                           στοχευόμενων δικαιούχων
                     
                  
               
                     
                        Φύλο:
                     
                  
                  
                     
                        Άνδρες:
                     
                  
                  
                     
                        974
                     
                  
                  
                     
                        (52,4 %)
                     
                  
               
                     
                  
                  
                     
                        Γυναίκες:
                     
                  
                  
                     
                        884
                     
                  
                  
                     
                        (47,6 %)
                     
                  
               
                     
                        Ιθαγένεια:
                     
                  
                  
                     
                        Πολίτες της ΕΕ:
                     
                  
                  
                     
                        1 849
                     
                  
                  
                     
                        (99,5 %)
                     
                  
               
                     
                  
                  
                     
                        Πολίτες τρίτων χωρών:
                     
                  
                  
                     
                        9
                     
                  
                  
                     
                        (0,5 %)
                     
                  
               
                     
                        Ηλικιακή ομάδα:
                     
                  
                  
                     
                        15-24 ετών:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        25-29 ετών:
                     
                  
                  
                     
                        0
                     
                  
                  
                     
                        (0,0 %)
                     
                  
               
                     
                  
                  
                     
                        30-54 ετών:
                     
                  
                  
                     
                        661
                     
                  
                  
                     
                        (35,6 %)
                     
                  
               
                     
                  
                  
                     
                        55-64 ετών:
                     
                  
                  
                     
                        1 196
                     
                  
                  
                     
                        (64,4 %)
                     
                  
               
                     
                  
                  
                     
                        άνω των 64 ετών:
                     
                  
                  
                     
                        1
                     
                  
                  
                     
                        (0,0 %)
                     
                  
               
               Επιλεξιμότητα των προτεινόμενων δράσεων
            
            
               26.Το μέτρο για το οποίο οι γαλλικές αρχές ζητούν συγχρηματοδότηση από το ΕΤΠ είναι η άδεια επανένταξης («congé de reclassement»)
                  31
               . Το μέτρο αυτό προορίζεται για τους εργαζομένους οι οποίοι, κατά τη στιγμή της εθελουσίας αποχώρησής τους, δεν έχουν ακόμη ακριβές σχέδιο επανένταξης και επιθυμούν να επωφεληθούν, για περίοδο που μπορεί να φθάσει έως και τους δώδεκα μήνες, και υπό ορισμένες συνθήκες έως και τους 15 μήνες
                  32
               , από μέτρα επανακατάρτισης, λήψης συμβουλών, προσανατολισμού ή βοήθειας για τη σύσταση ή εξαγορά επιχείρησης, κ.λπ. 
            
            
               27.Οι εξατομικευμένες υπηρεσίες που θα παρασχεθούν στους απολυμένους κατά την άδεια επανένταξης συνίστανται στις ακόλουθες δράσεις:
            
            
               –Υπηρεσίες παροχής συμβουλών και επαγγελματικός προσανατολισμός για τους εργαζομένους. Οι εργαζόμενοι θα πλαισιωθούν και θα προσανατολιστούν προς τα σχέδιά τους για επανένταξη ως μισθωτοί ή αυτοαπασχολούμενοι. Οι συμμετέχοντες θα επωφεληθούν από την παροχή συμβουλών και τον επαγγελματικό προσανατολισμό, την υποστήριξη για αναζήτηση εργασίας, την καθοδήγηση, την παροχή πληροφοριών σχετικά με τη διαθέσιμη κατάρτιση, την προώθηση της επιχειρηματικότητας και την παροχή συμβουλών για τη σύσταση επιχείρησης (αυτή μπορεί να περιλαμβάνει την αναζήτηση χρηματοδότησης, την παροχή βοήθειας για ένα επιχειρηματικό σχέδιο, καθώς και άλλες συνοδευτικές υπηρεσίες όσον αφορά την επιχειρηματικότητα) κ.λπ.
            
            
               –Επαγγελματική κατάρτιση. Θα προταθούν στους εργαζομένους διάφοροι τύποι κατάρτισης προσαρμοσμένοι στις ανάγκες τους, όπως αυτές θα προσδιοριστούν από τους συμβούλους που θα παρέχουν τις συμβουλευτικές υπηρεσίες. Θα δοθεί ιδιαίτερη προσοχή στα «parcours encadrés», που είναι προγράμματα επαγγελματικής κατάρτισης μεγάλης διάρκειας για θέσεις απασχόλησης με ζήτηση. Ορισμένα παραδείγματα πιθανής επαγγελματικής κατάρτισης είναι τα ακόλουθα: η κατάρτιση σχετικά με την άμπελο και τον οίνο (οινοπαραγωγού), η κατάρτιση για μελισσοκομία, για ΠΕΙ
                  33
                υπηρεσιών εστίασης, ΠΕΙ αρτοποιίας και ΠΕΙ νοσηλευτικής, η κατάρτιση για την απόκτηση του DAEFLE (τίτλος επάρκειας διδασκαλίας των γαλλικών ως ξένης γλώσσας), η κατάρτιση για πιστοποιητικό καταλληλότητας για οδηγούς επιβατικών οχημάτων για έως εννέα άτομα, κ.λπ.
            
            
               –Συνεισφορά για την εξαγορά ή την σύσταση επιχείρησης. Οι εργαζόμενοι που ξεκινούν δική τους επιχείρηση (εξαγορά ή σύσταση) θα λαμβάνουν έως 15 000 EUR για την κάλυψη των δαπανών σύστασης, των επενδύσεων σε περιουσιακά στοιχεία και των τρεχουσών δαπανών. Η συνεισφορά θα καταβάλλεται σε διάφορες δόσεις εφόσον έχουν επιτευχθεί ορισμένοι στόχοι. Μια πρώτη δόση ύψους 3 000 EUR θα καταβληθεί με την προσκόμιση αποδεικτικών στοιχείων περί της σύστασης ή εξαγοράς επιχείρησης, όπως η απόδειξη καταχώρισης στα σχετικά μητρώα. Μια δεύτερη και μια τρίτη δόση ύψους 6 000 EUR θα καταβληθούν καθεμία κατά την υποβολή της πρώτης και δεύτερης δήλωσης ΦΠΑ επί των πωλήσεων, οι οποίες θα παρουσιάζουν ελάχιστο κύκλο εργασιών ύψους τουλάχιστον 500 EUR και 1 000 EUR αντίστοιχα. Οι αυτοαπασχολούμενοι (στα γαλλικά «auto-entrepreneurs» ή «micro-entrepreneurs») και οι ατομικές επιχειρήσεις που επωφελούνται από την απλοποίηση των διοικητικών, φορολογικών και ασφαλιστικών υποχρεώσεων («entreprise individuelle avec toutes ses derogations») θα λάβουν τη δεύτερη και την τρίτη δόση ύψους 6 000 EUR κατά την υποβολή της πρώτης και δεύτερης δήλωσης δραστηριότητας στο μητρώο του RSI
                  34
               , οι οποίες θα παρουσιάζουν ελάχιστο κύκλο εργασιών ύψους τουλάχιστον 200 EUR και 500 EUR αντίστοιχα. μαζί με την απόδειξη πληρωμής των τελών.
            
            
               –Επίδομα αναζήτησης εργασίας. Το μηνιαίο αυτό επίδομα, που καταβάλλεται μέχρι το τέλος της άδειας επανένταξης, ανέρχεται στο 70 % του τελευταίου μικτού μισθού του εργαζομένου. Το ποσό αυτό υπολογίζεται με βάση την παραδοχή συμμετοχής πλήρους συμμετοχής των εργαζομένων σε ενεργητικά μέτρα της αγοράς εργασίας· αν η συμμετοχή αυτή είναι μικρότερη, το ΕΤΠ θα καταβάλει στους εργαζόμενους επίδομα υπολογισμένο αναλογικά με την πραγματική τους συμμετοχή.
            
            
               –Επίδομα κινητικότητας. Ο εργαζόμενος για τον οποίο ζητείται βοήθεια, ο οποίος αποδέχεται θέση εργασίας που συνεπάγεται αλλαγή του τόπου κατοικίας σε απόσταση μεγαλύτερη των 100 χιλιομέτρων από τον τρέχοντα τόπο κατοικίας, θα λάβει κατ’ αποκοπή ποσό ύψους 3 000 EUR για να καλύψει τις αναγκαίες δαπάνες. Το ποσό αυτό προσαυξάνεται κατά 500 EUR, εφόσον υπάρχει μη διαζευγμένος/-η σύζυγος, σύντροφος με τον/την οποίο/-α έχει συναφθεί PACS
                  35
                ή με τον/την οποίο/-α υπάρχει σχέση ελεύθερης συμβίωσης («concubinage») καθώς και κατά 500 EUR επιπλέον ανά παιδί.
            
            
               28.Οι προτεινόμενες δράσεις που περιγράφονται στο παρόν έγγραφο αποτελούν ενεργητικά μέτρα για την αγορά εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.
            
            
               29.Η Γαλλία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει καμία από τις δράσεις αυτές.
            
         
         
            
               Εκτιμώμενος προϋπολογισμός
            
            
               30.Το εκτιμώμενο συνολικό κόστος ανέρχεται σε 16 490 805 EUR, εκ των οποίων οι δαπάνες για τις εξατομικευμένες υπηρεσίες ανέρχονται σε 16 410 805 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 80 000 EUR. 
            
            
               31.Η συνολική χρηματοδοτική συνεισφορά που ζητείται από το ΕΤΠ είναι 9 894 483 EUR (60 % του συνολικού κόστους).
            
            
                     
                        Ενέργειες
                     
                  
                  
                     
                        Εκτιμώμενος αριθμός συμμετεχόντων
                     
                  
                  
                     
                        Εκτιμώμενο κόστος ανά συμμετέχοντα
                        (ευρώ)
                     
                  
                  
                     
                        Εκτιμώμενο συνολικό κόστος
                     
                     
                        (ευρώ)
                           36
                         
                     
                  
               
                     
                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]
                     
                  
               
                     
                        Υπηρεσίες παροχής συμβουλών και επαγγελματικός προσανατολισμός για τους εργαζομένους
                           (orientation professionelle, services de reclassement)
                     
                  
                  
                     
                        1 485
                     
                  
                  
                     
                        1 951
                     
                  
                  
                     
                        2 897 150
                     
                  
               
                     
                        Επαγγελματική κατάρτιση
                           (formation)
                     
                  
                  
                     
                        363
                     
                  
                  
                     
                        2 562
                     
                  
                  
                     
                        929 873
                     
                  
               
                     
                        Συνεισφορά για την εξυγίανση ή την σύσταση επιχείρησης.
                        (aides à la creation d'entreprise) 
                     
                  
                  
                     
                        456
                     
                  
                  
                     
                        15 000
                     
                  
                  
                     
                        6 840 000
                     
                  
               
                     
                        Υποσύνολο (α):
                     
                     
                        Ποσοστό της δέσμης εξατομικευμένων υπηρεσιών 
                     
                  
                  
                     
                        –
                     
                  
                  
                     
                        10 667 023
                     
                  
               
                     
                  
                  
                     
                  
                  
                     
                        (65 %)
                     
                  
               
                     
                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]
                     
                  
               
                     
                        Επίδομα αναζήτησης εργασίας 
                           (allocation de congé de reclassement) 
                     
                  
                  
                     
                        1 750
                     
                  
                  
                     
                        3 188
                     
                  
                  
                     
                        5 579 622
                     
                  
               
                     
                        Επίδομα κινητικότητας
                           (aides à la mobilité geographique)
                     
                  
                  
                     
                        57
                     
                  
                  
                     
                        2 880
                     
                  
                  
                     
                        164 160
                     
                  
               
                     
                        Υποσύνολο (β):
                     
                     
                        Ποσοστό της δέσμης εξατομικευμένων υπηρεσιών
                     
                  
                  
                     
                        –
                     
                  
                  
                     
                        5 743 782
                     
                  
               
                     
                  
                  
                     
                  
                  
                     
                        (35 %)
                     
                  
               
                     
                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ
                     
                  
               
                     
                        1 Προπαρασκευαστικές δραστηριότητες
                     
                  
                  
                     
                        –
                     
                  
                  
                     
                        0
                     
                  
               
                     
                        2 Διοίκηση
                     
                  
                  
                     
                        –
                     
                  
                  
                     
                        0
                     
                  
               
                     
                        3 Ενημέρωση και δημοσιότητα
                     
                  
                  
                     
                        –
                     
                  
                  
                     
                        0
                     
                  
               
                     
                        4 Έλεγχος και υποβολή εκθέσεων
                     
                  
                  
                     
                        –
                     
                  
                  
                     
                        80 000
                     
                  
               
                     
                        Υποσύνολο (γ):
                     
                     
                        Ποσοστό επί του συνολικού κόστους:
                     
                  
                  
                     
                        –
                     
                  
                  
                     
                        80 000
                     
                  
               
                     
                  
                  
                     
                  
                  
                     
                        (0,49 %)
                     
                  
               
                     
                        Συνολικό κόστος (α + β + γ):
                     
                  
                  
                     
                        –
                     
                  
                  
                     
                        16 490 805
                     
                  
               
                     
                        Συνεισφορά ΕΤΠ (60 % των συνολικών δαπανών)
                     
                  
                  
                     
                        –
                     
                  
                  
                     
                        9 894 483
                     
                  
               
               32.Το κόστος των δράσεων στον ανωτέρω πίνακα, που υπάγονται στις δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ, δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Γαλλία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.
            
            
               33.Η Γαλλία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την εξαγορά επιχειρήσεων από εργαζομένους δεν θα υπερβαίνει τα 15 000 EUR ανά δικαιούχο.
            
            
               Περίοδος επιλεξιμότητας των δαπανών
            
            
               34.Η Γαλλία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 19 Μαΐου 2015. Συνεπώς, οι δαπάνες είναι επιλέξιμες για χρηματοδοτική συνεισφορά από το ΕΤΠ από τις 19 Μαΐου 2015 έως τις 23 Οκτωβρίου 2019.
            
            
               35.Η Γαλλία άρχισε να επιβαρύνεται με τις διοικητικές δαπάνες για την εφαρμογή του ΕΤΠ την 23η Οκτωβρίου 2017. Συνεπώς, οι δαπάνες για τις δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων είναι επιλέξιμες για χρηματοδοτική συνεισφορά από το ΕΤΠ από τις 23 Οκτωβρίου 2017 έως τις 23 Απριλίου 2020.
            
            
               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία
            
            
               36.Η πηγή της εθνικής προχρηματοδότησης ή συγχρηματοδότησης είναι η Air France.
            
            
               37.Οι γαλλικές αρχές δεν ανέφεραν πώς τα μέτρα που περιγράφονται ανωτέρω είναι συμπληρωματικά προς ενέργειες που χρηματοδοτούνται από τα διαρθρωτικά ταμεία. Επιβεβαίωσαν ωστόσο, ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από εθνικούς πόρους ή άλλα χρηματοδοτικά μέσα της Ένωσης. Η Γαλλία εξήγησε ότι δεν προβλέπεται δημόσια παρέμβαση υπέρ των πρώην εργαζομένων της Air France. Δεδομένου ότι η Air France είναι εταιρεία in bonis (δηλ. όχι υπό εκκαθάριση) που απασχολεί 1 000 ή περισσότερους εργαζόμενους, είναι ευθύνη του εργοδότη να καλύψει ολόκληρο το κόστος των συνοδευτικών μέτρων για τη διασφάλιση της επανένταξης των εργαζομένων που απολύθηκαν (βλ. υποσημείωση αριθ. 31 σχετικά με την άδεια επανένταξης στην παράγραφο 26).
            
            
               Διαδικασίες διαβούλευσης με τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και με τις τοπικές και περιφερειακές αρχές
            
            
               38.Η Γαλλία ανέφερε ότι η συντονισμένη δέσμη εξατομικευμένων υπηρεσιών καταρτίστηκε σε διαβούλευση με τους εκπροσώπους των στοχευόμενων δικαιούχων και τους κοινωνικούς εταίρους. Στις 10 Φεβρουαρίου 2015, η Air France και οι συνδικαλιστικές οργανώσεις συμφώνησαν σχετικά με το σχέδιο Perform 2020 για εθελούσιες αποχωρήσεις του προσωπικού εδάφους κατά το 2015. Διάφορες συναντήσεις  με την κεντρική επιτροπή επιχείρησης διεξήχθησαν το 2015 και το πρώτο τρίμηνο του 2016 (Comité Central d'Entreprise) αναφορικά με το σχέδιο Perform 2020 σε σχέση με τις εθελούσιες αποχωρήσεις του πληρώματος θαλάμου επιβατών και του προσωπικού εδάφους το 2015 και το 2016.
            
            
               Συστήματα διαχείρισης και ελέγχου
            
            
               39.Η αίτηση περιέχει περιγραφή του συστήματος διαχείρισης και ελέγχου, στο οποίο προσδιορίζονται οι αρμοδιότητες των εμπλεκόμενων φορέων. Η Γαλλία γνωστοποίησε στην Επιτροπή ότι τη χρηματοδοτική συνεισφορά θα διαχειρίζεται η Délégation générale à l’emploi et à la formation professionnelle (DGEFP, γενική αντιπροσωπεία απασχόλησης και επαγγελματικής κατάρτισης) του Υπουργείου Εργασίας, Απασχόλησης, Επαγγελματικής Κατάρτισης και Κοινωνικού Διαλόγου, και ιδίως η μονάδα Fonds national de l'emploi (DGEFP - FNE, Εθνικό Ταμείο Απασχόλησης). Οι πληρωμές θα πραγματοποιούνται από την DGEFP από τη μονάδα Affaires financières (DGEFP - MAFI, δημοσιονομικές υποθέσεις). Η μονάδα Organisation des contrôles (DGEFP -MOC, οργάνωση ελέγχων), παρέχει διοικητικό και δημοσιονομικό έλεγχο σε συνεργασία με την ελεγκτική αρχή. Η Commission interministérielle de coordination des contrôles (CICC, διυπουργική επιτροπή για τον συντονισμό των ελέγχων) είναι γαλλική ελεγκτική αρχή για το ΕΤΠ.
            
            
               Δεσμεύσεις του οικείου κράτους μέλους
            
            
               40.Η Γαλλία έδωσε όλες τις αναγκαίες διαβεβαιώσεις όσον αφορά τα ακόλουθα: 
            
            
               –για την πρόσβαση στις προτεινόμενες δράσεις και την υλοποίησή τους, θα τηρηθούν οι αρχές της ίσης μεταχείρισης και της απαγόρευσης των διακρίσεων,
            
            
               –έχουν τηρηθεί οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,
            
         
         
            
               –η Air France, η οποία συνέχισε τις δραστηριότητές της μετά τις απολύσεις, έχει συμμορφωθεί προς τις νομικές υποχρεώσεις της που διέπουν τις απολύσεις πλεονάζοντος προσωπικού και επέδειξε τη δέουσα μέριμνα για τους εργαζομένους της,
            
            
               –οι προτεινόμενες δράσεις δεν έχουν λάβει χρηματοδοτική ενίσχυση από άλλα ενωσιακά ταμεία ή χρηματοδοτικά μέσα, καθώς θα αποφευχθεί οποιαδήποτε διπλή χρηματοδότηση,
            
            
               –η χρηματοδοτική συνεισφορά από το ΕΤΠ θα συμμορφώνεται με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.
            
            
               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Πρόταση προϋπολογισμού
            
            
               41.Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  37
               , οι παρεμβάσεις του ΕΤΠ δεν μπορούν να υπερβούν συνολικά, σε ετήσια βάση, το ποσό των 150 εκατομμυρίων EUR (σε τιμές του 2011).
            
            
               42.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για το ποσό των 9 894 483 EUR, το οποίο αντιστοιχεί στο 60 % του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.
            
            
               43.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  38
               .
            
            
               Συναφείς πράξεις
            
            
               44.Ταυτόχρονα με την υποβολή της εν λόγω πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς στην αντίστοιχη γραμμή του προϋπολογισμού για το ποσό των 9 894 483 EUR.
            
            
               45.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης από το Ευρωπαϊκό Κοινοβούλιο και το Συμβούλιο της προτεινόμενης απόφασης για την κινητοποίηση του ΕΤΠ.
            
            
               Πρόταση
            
            
               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από
                  αίτηση της Γαλλίας – EGF/2017/009 FR/Air France
            
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  39
               , και ιδίως το άρθρο 15 παράγραφος 4,
            
            
               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  40
               , και ιδίως το σημείο 13,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
         
         
            
               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) έχει στόχο να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.
            
            
               (2)Όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013
                  41
                του Συμβουλίου, οι παρεμβάσεις του ΕΤΠ δεν μπορούν να υπερβούν συνολικά, σε ετήσια βάση, το ποσό των 150 εκατομμυρίων EUR (σε τιμές του 2011).
            
            
               (3)Στις 23 Οκτωβρίου 2017, η Γαλλία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην εταιρεία Air France στη Γαλλία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.
            
            
               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 9 894 483 EUR σχετικά με την αίτηση που υπέβαλε η Γαλλία.
            
            
               (5)Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Στο πλαίσιο του γενικού προϋπολογισμού της Ένωσης για το οικονομικό έτος 2018, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 9 894 483 EUR σε πιστώσεις ανάληψης υποχρεώσεων και σε πιστώσεις πληρωμών.
            
            
               Άρθρο 2
            
            
               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την/τις [ημερομηνία της έκδοσής της]*.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
         
         
            
                  
                     (1)
                  
                        ΕΕ L 347 της 20.12.2013, σ. 855.
               
               
                  
                     (2)
                  
                        Κατά την έννοια του άρθρου 3 του κανονισμού ΕΤΠ.
               
               
                  
                     (3)
                  
                        Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).
               
               
                  
                     (4)
                  
                        Υπάρχουν 15 οικείες περιφέρειες. Οι δύο αυτές περιφέρειες συγκεντρώνουν το 88 % των απολύσεων. 
               
               
                  
                     (5)
                  
                        ΕΕ L 393 της 30.12.2006, σ. 1.
               
               
                  
                     (6)
                  
                        Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.
               
               
                  
                     (7)
                  
                        Το δικαιολογητικό είναι το «convention de rupture à l'amiable».
               
               
                  
                     (8)
                  
                        ICAO (
                  www.icao.int
                  )
               
               
                  
                     (9)
                  
                        Current Market Outlook Boing 2016.
               
               
                  
                     (10)
                  
                        Το Airbus A380 είναι ένα διώροφο, τετρακινητήριο αεριωθούμενο αεροσκάφος ευρείας ατράκτου, το οποίο κατασκευάζεται από την ευρωπαϊκή εταιρεία Airbus. Είναι το μεγαλύτερο επιβατικό αεροσκάφος στον κόσμο. Διαθέτει θέσεις για 525 άτομα στο πλαίσιο της συνήθους διαμόρφωσης για τρεις κατηγορίες θέσεων ή για μέχρι 853 άτομα με διαμόρφωση αποκλειστικά για την οικονομική θέση.
               
               
                  
                     (11)
                  
                        Ένα αεροσκάφος ευρείας ατράκτου είναι ένα αεριωθούμενο αεροσκάφος με άτρακτο αρκετά ευρεία ώστε να χωράει δύο διαδρόμους επιβατών με επτά ή περισσότερες θέσεις η μία δίπλα στην άλλη, γνωστό επίσης και ως αεροσκάφος διπλού διαδρόμου.
               
               
                  
                     (12)
                  
                        Η Ascend παρέχει πληροφορίες σχετικά με την αγορά αεροπορικών μεταφορών. 
                  http://ascend.flightglobal.com
               
               
                  
                     (13)
                  
                        Η OAG είναι εταιρεία πληροφοριών σχετικά με τα αεροπορικά ταξίδια, η οποία παρέχει ακριβή ωράρια αεροπορικών εταιριών, ανάλυση διαδρομών, αεροπορικές αναλύσεις, ιχνηλάτηση πτήσεων και δεδομένα πτήσεων. 
                  www.oag.com
               
               
                  
                     (14)
                  
                        
                  http://www.openandfairskies.com/wp-content/themes/custom/media/White.Paper.pdf
               
               
                  
                     (15)
                  
                        
                  http://www.openandfairskies.com/wp-content/uploads/2017/02/Tillerson-Letter-020117.pdf
               
               
                  
                     (16)
                  
                        Πηγή: Υπηρεσία τελών και φόρων αεροδρομίου της Air France. Βάσει τελών και φόρων που καταβλήθηκαν από την Air France στα οικεία αεροδρόμια.
               
               
                  
                     (17)
                  
                        EGF/2017/009 FR/Air France (η υπόθεση που αποτελεί αντικείμενο της παρούσας πρότασης απόφασης), καθώς και EGF/2013/014 FR Air France, COM(2014) 701  και EGF/2015/004 IT Alitalia, COM(2015) 397.
               
               
                  
                     (18)
                  
                        Διαθέσιμα επιβατοχιλιόμετρα.
               
               
                  
                     (19)
                  
                        Air France – KLM.
               
               
                  
                     (20)
                  
                        Emirates, Qatar Airways και Etihad.
               
               
                  
                     (21)
                  
                        Turkish Airlines.
               
               
                  
                     (22)
                  
                        Το ακρωνύμιο MIDT σημαίνει «μαγνητικές ταινίες δεδομένων εμπορίας».
               
               
                  
                     (23)
                  
                        
                  https://www.insee.fr/fr/statistiques/2012804#tableau-TCRD_025_tab1_regions2016
               
               
                  
                     (24)
                  
                        Τέταρτο τρίμηνο του 2017 για την Île-de-France και τρίτο του 2017 για την PACA
               
               
                  
                     (25)
                  
                        
                  http://idf.direccte.gouv.fr/sites/idf.direccte.gouv.fr/IMG/pdf/defm_12_2017_ile-de-france.pdf
               
               
                  
                     (26)
                  
                        Ό.π.
               
               
                  
                     (27)
                  
                        Ό.π.
               
               
                  
                     (28)
                  
                        
                  https://www.insee.fr/fr/statistiques/2012804#tableau-TCRD_025_tab1_regions2016
               
               
                  
                     (29)
                  
                        
                  http://paca.direccte.gouv.fr/sites/paca.direccte.gouv.fr/IMG/pdf/2018-01_-_synthese_paca.pdf
               
               
                  
                     (30)
                  
                        Ό.π..
               
               
                  
                     (31)
                  
                        Όσον αφορά την άδεια επανένταξης («congé de reclassement»), το άρθρο L1233-71 του γαλλικού εργατικού κώδικα προβλέπει ότι μια επιχείρηση που απασχολεί περισσότερα από χίλια άτομα οφείλει να προτείνει τα μέτρα που ορίζονται σʼ αυτόν για ελάχιστο χρονικό διάστημα τεσσάρων μηνών. Σύμφωνα με την προαναφερθείσα νομοθεσία, η περίοδος από τον πέμπτο μήνα είναι, συνεπώς, προαιρετική και μπορεί να αποτελέσει αντικείμενο συνεισφοράς από το ΕΤΠ σύμφωνα με το άρθρο 9 παράγραφος 1 του κανονισμού (ΕΕ) αριθ. 1309/2013. Η Air France αποφάσισε να προτείνει το εν λόγω μέτρο για ελάχιστη περίοδο έξι μηνών και για μέγιστη περίοδο δώδεκα μηνών. Η αίτηση δεν προβλέπει καμία συνεισφορά για το πρώτο τετράμηνο της άδειας επανένταξης, που αντιστοιχεί στην ελάχιστη διάρκεια που προβλέπεται από τον νόμο.
               
               
                  
                     (32)
                  
                        Κατ’ εξαίρεση, για τους εργαζομένους που παρακολουθούν parcours encadré (δηλαδή επαγγελματική κατάρτιση μεγάλης διάρκειας για αντικείμενο απασχόλησης με ζήτηση) η άδεια επανένταξης (congé de reclassement) μπορεί να παραταθεί έως και 15 μήνες, ώστε να καλύψει την ολοκλήρωση του parcours encadré και επιπλέον τρεις μήνες που αντιστοιχούν στην αναζήτηση εργασίας οι οποίοι το συνοδεύουν.
               
               
                  
                     (33)
                  
                        ΠΕΙ σημαίνει πιστοποιητικό επαγγελματικής ικανότητας.
               
               
                  
                     (34)
                  
                        Régime Social des Indépendants (σύστημα κοινωνικής ασφάλισης για τα αυτοαπασχολούμενα πρόσωπα).
               
               
                  
                     (35)
                  
                        Σύντροφοι που έχουν δεσμευτεί με αστικό σύμφωνο αλληλεγγύης [pact civil de solidarité (PACS)]. Οι σύντροφοι που έχουν συνάψει PACS έχουν αμοιβαίες υποχρεώσεις. Το σύμφωνο PACS επηρεάζει επίσης τα δικαιώματα κοινωνικής ασφάλισης και τα μισθολογικά δικαιώματα, καθώς και θέματα περιουσίας, στέγασης συντρόφου και φορολογίας.
               
               
                  
                     (36)
                  
                        Η διαφορά των συνολικών ποσών οφείλεται στη στρογγυλοποίηση.
               
               
                  
                     (37)
                  
                        ΕΕ L 347 της 20.12.2013, σ. 884.
               
               
                  
                     (38)
                  
                        ΕΕ C 373 της 20.12.2013, σ. 1.
               
               
                  
                     (39)
                  
                        ΕΕ L 347 της 20.12.2013, σ. 855.
               
               
                  
                     (40)
                  
                        ΕΕ C 373 της 20.12.2013, σ. 1.
               
               
                  
                     (41)
                  
                        Κανονισμός (EE, Euratom) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).